Llan daɣen yiwudem i d-yettwaglmen s yiwen n wawal neɣ s yiwet n tefyirt, meḥsub s tewzel, deg umedya, tamarut tweṣṣef-d tafekka n xalti Faḍma asmi tella am tferruğt d wasmi i tehtuta. Deg tullist-a aglam yettban-d wezzil yeddes ɣef tumnayin yerna ur yelli s telqay, i wehha srid ɣer thuski n xalti Faḍma: «Xalti Faḍma asmi tedda d tislit. Wehmen medden di thuski-s, d asalas maca ass-a yuɣal d amger yeḥfan. Fa ass-a ala ifadden yekkawen i d-yeggran maca allaɣ-is d asirem» sb.43